《短歌行》
明代·胡俨

江村雨洗新秋出，江上青山衔落日。萧萧凉影下梧桐，唧唧暗声鸣蟋蟀。

却思年少攻读书，坐延爽气入吾庐。当时漫学屠龙技，抱疾闲来真守株。

既不能为陇亩之耕夫，又不能作烟波之钓徒。独携一枝筇竹枝，绿树阴中时有鱼。

秋来春去只如此，徒有虚名在人耳。玉笥山前好墓田，何不归欤空老矣。

作者简介：胡俨（1360-1443年），字若思，南昌人。通览天文、地理、律历、卜算等，尤对天文纬候学有较深造诣。洪武年间考中举人。明成祖朱棣成帝后，以翰林检讨直文渊阁，迁侍讲。永乐二年（1404）累拜国子监祭酒。重修《明太祖实录》、《永乐大典》、《天下图志》，皆充总裁官。洪熙时进太子宾客，仍兼祭酒。后退休回乡。同时擅长书画，著有《颐庵文选》、《胡氏杂说》。正统八年（1443年）去世，终年八十三岁。